cyanic-selkie/wikianc huggingface dataset:
Laker Airways
Varig innvirkning på bransjen
Lakers viktigste arv som var banebrytende var lav-pris ruter på tvers av Atlanterhavet. Det ryddet veien for lavpris-selskaper som EasyJet og Ryanair. Frigjorde bransjen fra den tvangstrøye IATA hadde pålagt i flere tiår i samarbeid med myndighetene. Disse regjeringene alltid eneste, eller dominerende eiere av de fleste IATA flyselskaper. Dette var Lakers største bidrag til hans bransjes videre utvikling. Imidlertid, i motsetning til Laker, hadde de aller fleste av lavkost-selskaper begrenset seg til korte og mellomlange distanser og holdt seg borte fra langdistansemarkedet. Nesten alle forsøk i langdistansemarkedet med lave billettpriser opphørte i løpet av et par år eller endte med konkurs.
Hendelser og ulykker
En BAC One-Eleven 320L (registrering: G-AVBX) fra Klagenfurt, Østerrike til Berlin Tegel, Tyskland, under kontrakt med Vest-Berlin's pakkereiseselskapetFlug-Union Berlin. Flyet foretok en nødlanding på Hannover lufthavn på grunn av en elektrisk brann bak flight deck. Brannen startet da flyet var over Hannover, den fylte cockpit med røyk. Dette reduserte sikten på flight deck til nær null. Ved hjelp av oksygenmssker klarte kapteinen å begynne sin beredskap nedstigningen fra FL250 under med veiledning fra Hannover kontrolltårn (ATC), mens co-pilot forsøkte å åpne et sidevindu for å fjerne røyk. De kabinansatte hadde verken public address system og intercom med fly dekk under nedstigningen. På grunn av mangel på tid før landing ble nødprosedyrer utelatt. Etter en vellykket nødlanding, kom flyet til en rask stopp og forlot rullebanen. Da den siste av de 89 ombord (fem mannskap og 84 passasjerer) hadde kommet ut av flyet, hadde ilden bålet brent et hull og fikk oksygen. Det var ingen skader. Brannen ble slukket på bakken. Etter hendelsen utstedte flyprodusenten flere service bulletin (SBs) Disse SBs ble sirkulert til alle One-Eleven operatører. Denne ARB ga også en mer generell advarsel til alle One-Elleven operatører  om behovet for å sikre at oksygenlekkasjer ikke skappte brannfare, og at oksygen ble rutet unna potensielle brann kilder. Som et resultat av denne hendelsen begynte ARB også å rede oppmerksomhet til brannhemnende inventar på grunn av deres potensial til å danne store farer i oksygen-matet inflight branner. Besetningen fikk senere Dronningens ros for Verdifull Tjeneste i Luften, mens de kabinansatte var honnør for sine tiltak i nødssituasjon. I begrunnelsen for Queen ' s Award uttalt at «mannskapet viste en høy standard av airmanship i omstendigheter som kunne ha fått svært alvorlige konsekvenser»
Flåten
Laker opererte følgende flytyper på ulike tidspunkter i løpet son eksistens:
Borgomanero
Borgomanero er en kommune i provinsen Novara i regionen Piemonte i det nordlige Italia. Byen har 21,719 innbyggere (2018). Borgomanero grenser til kommunene Bogogno, Briga Novarese, Cressa, Cureggio, Fontaneto d’Agogna, Gargallo, Gattico-Veruno, Gozzano, Invorio og Maggiora.
Liste over postvirksomheter
Liste over postvirksomheter er en liste over postvesen og -selskaper.
Tokushima (prefektur)
Tokushima (japansk: 徳島県 – Tokushima-ken) er et prefektur i Shikokuregionen i Japan. Hovedstaden er Tokushima.
Vitenskapsåret 1538
Vitenskapsåret 1538 er en oversikt over hendelser, fødte og avdøde personer med tilknytning til vitenskap i 1538.
Lørdagskroken
Lørdagskroken var en halvtimes underholdningsprogram, vist på NRK fjernsynet lørdag 3. oktober 1959, klokka 19:30-20:00. Programleder var Kari Borg Mannsåker. Produsent var Bjørn Bryn.
Kopula
Kopula er et ord som binder sammen subjektet i en setning med predikatet. Ettersom det kun fungerer som bindeledd mellom disse, har kopula ingen semantisk verdi, kun grammatisk.
Mjåvatn (Bygland)
Mjåvatn er en innsjø i øvre del av Tovdalsvassdraget i Bygland kommune i Agder og Fyresdal kommune i Vestfold og Telemark. Den ligger 792 meter over havet og dekker et areal på knapt 1,8 km².
Kopula
Kopula er ofte et verb, og kalles da kopulaverb. Dette er tilfellet blant annet i norsk, hvor «å være» har denne rollen: jeg er student, grønnsaker er godt. Kopula kan også være en ubøyelig partikkel eller et suffiks som hektes på subjektet.
Noen språk har ikke kopula. Russisk bruker det for eksempel ikke i presens: я студент («jeg er student», bokstavelig «jeg student»).
Oliver Dahl-Goli
Oliver Dahl-Goli (født 13. august 1897 i Sandar, Vestfold, død 19. juli 1976 i Bergen) var en norsk predikant og organisasjonsleder. Han var generalsekretær i Den indre Sjømannsmisjon fra 1929 til 1962. I 1961 ble han valgt til stortingsrepresentant fra Bergen for Kristelig Folkeparti på en fellesliste mellom Høyre og KrF. Han fikk bare en periode på Stortinget.
Som ung tok Oliver Dahl-Goli utdanning som møbeltapetserer på Tønsbergs tekniske fagskole. Han praktiserte i yrket fra 1913 til 1916. Han gikk så Vestlandske Indremisjonsforbunds bibelskole og ble deretter reisesekretær Det Vestlandske Indremisjonsforbund. Fra 1918 til 1921 hadde han hele landet som arbeidsfelt, deretter var han to år i Finnmark og tre år i Romsdal før han i 1927 begynte i Den indre Sjømannsmisjon, først som reisesekretær i to år, siden som sekretær for landsstyret, fra 1932 med tittel generalsekretær. Fra 1930 til 1961 var han også redaktør for organisasjonens ukeblad Fiskerens Venn.
Briga Novarese
Briga Novarese er en kommune i provinsen Novara i regionen Piemonte i det nordlige Italia. Byen har 2,865 innbyggere (2018). Briga Novarese grenser til kommunene Borgomanero, Gozzano og Invorio.
Eliteserien i ishockey for menn 1991/92
Seriespillet bestod av to deler. Del en var en grunnserie med 10 lag der de åtte beste lagene gikk videre til eliteserien del 2, og de to nederste måtte ut i sluttspillserien i 1. divisjon. I del 2 vil lagene som endte nummer 1 til 4 begynne med henholdsvis 4, 3, 2 og 1 poeng. De seks øverste i Eliteserien del 2 gikk til sluttspill og de to nederste spilte kvalifisering mot de to beste fra sluttspillserien i 1. divisjon.
Poengligaen i Eliteserien
Dallas Gaume, Trondheim         30  41   71 Dough Derraugh, Trondheim       32  35   67 Richard Little, Viking          37  22   59 Rob Doroschuk, Trondheim        22  34   56 Ørjan Løvdal, Stjernen          25  30   55 Espen Knutsen, Vålerenga        28  26   54 Rune Gulliksen, Storhamar       31  22   53 Arne Bergseng, Lillehammer      19  29   48 Erik Kristiansen, Storhamar     26  19   45 Igor Mishukov, Sparta           30  14   44
Ozumba
Ozumba er en landsby og en kommune i delstaten México i Mexico. Den ligger rundt 70 km sørøst for Mexico by, ved foten av Popocatépetl. Landsbyen hadde 15 717 innbyggere i 2005, mens hele kommunen hadde 24 055. Den befinner seg på en høyde av 2 340 meter over havet.
Navnet Ozumba kommer fra nahuatl Oztompan og betyr «Hulestedet».
Nagasaki (prefektur)
Nagasaki (japansk: 長崎県 – Nagasaki-ken) er et prefektur på den japanske øya Kyūshū. Hovedstaden er Nagasaki.
Ljubljanica
Ljubljanica er en 41 kilometer lang elv i Slovenia og sideelv til Sava fra høyre. Elven har flere tilførselselver fra karstfjellene i området rundt byen Vrhnika, i kommunen med samme navn. Elven renner gjennom Vrhnika, Ljubljana marskland og deretter inn i byen Ljubljana, Slovenias hovedstad. Den munner ut i Podgrad, en bydel i Ljubljana, beliggende ca. 10 kilometer øst for byens sentrum.
EM i padling 2011
EM i padling 2011 (europamesterskapet i padling) ble arrangert i Beograd i Serbia i 2011.
USAs utdanningsminister
USAs utdanningsminister (Secretary of Education) er sjef for Utdanningsdepartementet i USA. Stillingen har fantes siden 30. november 1979, som var datoen utdanningsdepartementet ble opprettet på. Det har vært 9 utdanningsminister siden da, derav 6 republikanere og 3 demokrater.
Kuwaits herrelandslag i håndball
Kuwaits herrelandslag i håndball er det mannlige landslaget i håndball for Kuwait. Det representerer landet i internasjonale håndballturneringer, og reguleres av Kuwaits Håndballforbund. Landslaget har deltatt i internasjonale turneringer siden 1977.
Resultater i internasjonale turneringer
''Resultatene som er vist under er kun konkurranser der Kuwait har deltatt. Turneringer de ikke har tatt del i er ikke ført opp.''
Julius Schwartz
Julius «Julie» Schwartz (født 19. juni 1915 i New York, død 8. februar 2004) var en rumensk-amerikansk tegneserieredaktør som jobbet det meste av karrieren sin for DC Comics. Han begynte å jobbe for All-American Comics, en av forløperne til DC, i 1944. Han huskes i dag best for sitt arbeid med å revitalisere superheltgenren i 1950- og 60-årene med tegneserier som The Flash, Green Lantern, Justice League og Hawkman. Senere jobbet han også som redaktør for Batman og Superman.
Raffaele Cadorna
Raffaele Cadorna (født 9. februar 1815 i Milano, død 6. februar 1897 i Moncalieri i provinsen Torino) var en italiensk greve og offiser, bror til Carlo Cadorna, og faren til generalen Luigi Cadorna. Han var en av de sentrale italienske generalene under Italias samling.
Han begynte på de piedmontesiske militærakademiet i Torino i 1832. I 1840 gikk han inn i ingeniørkorpset og deltok som ingeniøroffiser i den første italienske frigjøringskrig mot Østerrike.
Under Krimkrigen tjenestegjorde han ved de piedmontesiske styrkene i 1855, og i 1859 ble han utnevnt til oberst. I 1860 krigsminister i det republikanske styret i Toscana. Han tjenestegjorde som generalløytnant under den tredje italienske frigjøringskrig i 1866 og i 1870 ledet innmarsjen i Kirkestaten og erobringen av Roma.
I 1871 ble han senator, og gikk av som offiser i 1877.
Han ble tildelt en rekke ordner, blant annet utnevnt til ridder av Annunziataordenen, ridder av Sankt Mauritius' og Sankt Lasarus' orden og ridder av Italias kroneorden, alle i 1895.
Abelmonumentet
«Abelmonumentet» er en monumental skulptur modellert av Gustav Vigeland og reist i 1908 på Abelhaugen, en høyde sørvest i Slottsparken i Oslo, til minne om matematikeren Niels Henrik Abel (1802–1829).
Oddersjaa Ski- og Skøyteklubb
Oddersjaa SSK (Oddersjaa Ski- og Skøyteklubb) er Norges nest eldste skiklubb, stiftet i Kristiansand i 1875. Eldst er Trysilgutten (1861), mens  Christiania Skiklub ble stiftet 1877, men Oddersjaa er visstnok den eneste skiklubben som har vært i uavbrutt virksomhet så lenge som til idag. Dermed er Oddersjaa verdens eldste skiklubb som har vært i kontinuerlig drift helt siden stiftelsen. Opprinnelig var dette en ski- og skøyteklubb. Klubben hentet sitt navn fra utsiktspunktet Oddersjå (229 moh.), øst for Otra.
I dag er det tre aktive grupper: langrenn, hopp og orientering.
Av de mer kjente utøverne som har representert klubben, kan nevnes langrennsløperne Solveig Pedersen og Geir Ludvig Aasen Ouren og Kristin Drangsholt i Orientering. Solveig Pedersen var med på stafettlaget i Vinter-OL i 1992 da Norge tok sølv.
Klubben disponerer flere treningsanlegg. Hoppgruppa bruker en K16 plastbakke og en K36 hoppbakke (bakkerekord: 38,5 meter) på Klappane, ca. en km nord for Kristiansand sentrum. Skibakken hevdes å være verdens eldste. Langrennsgruppa bruker rulleskiløype på Øvre kongsgård i Kristiansand. Et nytt klubbhus på Øvre Kongsgård ble ferdigstilt i 2013, vegg-i-vegg med Donnhuset. Klubben har tidligere hatt klubbhytte på heia mellom Songdalen og Torridal i Kristiansand som het Kuliahytta. Det opprinnelige navnet var Bergstølhytta. Hytta er nå solgt. Kuliahytta var målpunktet for terrengløpet "Førstemann til Kulia", som Oddersjaa er fast arrangør av. I 2010 ble det seier til den sveitsiske orienteringsløperen Baptiste Rollier fra Kristiansand Orienteringsklubb. Han har også vunnet det tradisjonsrike terrengløpet på Birkeland, Svalandsgubben.
Sjølenene
Sjølenene var en betegnelse på kyststrøkene i Midt-Norge, som omfattet Namdalen, Fosen, Nordmøre og Romsdal.
Triol
En triol er tre noter av samme lengde, som til sammen svarer til 1, 2 eller 4 taktslag.
Tropical house
Tropical house, ofte forkortet til «trop house», er en musikksjanger som lanseres av en rekke artister som blant annet norske Kygo, nederlandske Bakermat, australske Thomas Jack, franske Klingande og amerikanske Thero. Med kanskje den største tilhengerskaren i Europa, har sjangeren tropical house så langt produsert topp fem singler i Nederland, Frankrike, Tyskland, Belgia, Frankrike og Sveits. Tropical house er en undersjanger av deep house. Derfor er tropical house preget av «en sommerlig stemning og tropisk følelse» og bruk av «sexy sax» - eller live saksofon - som tidligere ble popularisert av det sørafrikanske bandet Goldfish.
Kurland (Lørenskog)
Kurland er et sted i Lørenskog kommune. Stedet har navn etter gården som i dag er bygget inne mellom rekkehus, terrassehus og eneboliger. Postnummeret er 1479.
Grunnkretsen Kurland hadde 1110 innbyggere pr. 2019.
Gozzano
Gozzano er en kommune i provinsen Novara i regionen Piemonte i det nordlige Italia. Byen har 5,622 innbyggere (2018). Gozzano grenser til kommunene Bolzano Novarese, Borgomanero, Briga Novarese, Gargallo, Invorio, Orta San Giulio, Pogno, San Maurizio d’Opaglio og Soriso.
Percy Cox
Percy Zachariah Cox (født 20. november 1864 i Herongate i Essex, død 20. februar 1937 i Melchbourne i Bedfordshire) var en britisk offiser og diplomat i det britiske mandat Mesopotamia.
Han ble i september 1918 chargé d'affaires og fungerende minister i Teheran. Der avløste han dermed Charles Marling. I sin tid der utarbeidet han den britisk-iranske traktat av 1919.
I 1920 overtok han som British Civil Commissioner Arnold Wilsons post i Bagdad. Han etablerte Iraks armé og sørget for at landet fikk en forfatning.
Etter at hans embedstid var omme, gikk han inn for opprettelse av Kuwait som autonom stat.
Cox viet mye av sitt senere liv til Royal Geographic Society, som han var president for fra 1933 til 1936.
EM i padling 2012
EM i padling 2012 (europamesterskapet i padling) ble arrangert i Zagreb i Kroatia i 2012.
Ōita (prefektur)
Ōita (japansk: 大分県 – Ōita-ken) er et prefektur på den japanske øya Kyūshū. Hovedstaden er Ōita.
Den antikvariske bygningsnemnd
Den antikvariske bygningsnemnd var et rådgivende utvalg oppretta av Kirke- og undervisningsdepartementet 25. mai 1921 med hjemmel i lov av 3. desember 1920 «um bygningsfreding» (§ 3). Nemnda skulle gi departementet råd i spørsmål om fredning av bygninger. Den hadde innstillende myndighet i spørsmål om fredning, og – når fredning var vedtatt – avgjørende myndighet i saker om riving og ombygging.
Nemnda bestod av en jurist, en arkitekt, to bygningskyndige og riksantikvaren. Sistnevnte var leder. Nemnda var i funksjon inntil lov om kulturminner av 1978 trådte i kraft. Etter dette blei nemndas mandat lagt til riksantikvarembetet.
Cupfinalen i fotball for menn 2013
Cupfinalen for herrer 2013 var en fotballkamp som ble spilt mellom Rosenborg Ballklub (RBK) og Molde søndag 24. november 2013 på Ullevaal Stadion, og avsluttet Norgesmesterskapet i fotball for menn 2013. Kampen var den 108. cupfinalen for herrer og den 71. finalen som ble spilt på Ullevaal Stadion. Molde ble cupmestre etter å ha beseiret RBK 4–2.
Nasjonalforsamlingsbygninga i Belize
Bygninga åpna 9. oktober 1971 og utgjør en del av et bygningskompleks rundt Independence Plaza langs Melhado Parade. Arkitekturen er ei etterligning av førkolonial mayastil og brutalisme. Bygninga er flankert av to treetasjers kontorbygninger.
Metapedia
Metapedia er et nettbasert wiki-basert leksikon. Siden omtaler seg selv som et leksikon med fokus på kultur, kunst, vitenskap, historie, politikk og filosofi. Metapedia kaller seg det «eneste store leksikonet som utfordrer flertalls-fortolkningen som spres utover medialandskapet... Det står i dag som en kompromissløs og uerstattelig kilde til informasjon og utdanning fra et pro-Europeisk verdenssyn.»
Europaparlamentet omtaler Metapedia som: «(et) antisemittisk, konspiratorisk online-leksikon som bruker Wikipedias open-source MediaWiki programvare».
Metapedia ble startet av svenske Anders Lagerström i 2006.
Norske Metapedia hadde i desember 2021 3,136 registrerte brukere, hvorav tre var aktive. Utgaven hadde rundt 750 artikler, mens den engelske versjonen hadde cirka 5,000, og tyske Metapedia hadde over 70,000 artikler.
Metapedia ble lagt merke til i 2007 for sin positive omtale av tyske nazister som Joseph Goebbels og Erwin Rommel. Dette førte til at Justitiekanslern etterforsket nettsiden, men konkluderte med at dette lå innenfor ytringsfriheten. Metapedias artikkel om Holocaust sier at drapene på seks millioner jøder ikke var et planlagt folkemord.
Metapedia bruker samme teknologiske plattform som Wikipedia, og det kan være vanskelig å skille innholdet fra ekte Wikipedia-artikler. Europarådet omtaler Metapedia i sin rapport om hvordan slike «leksikon» kan brukes til å undergrave tilliten til eksperter og medier og til å spre propaganda og feilinformasjon.
Mjåvatnet
Mjåvatnet kan vise til:
Tobacco Caye
Tobacco Caye (spansk: Cayo Tabaco) er ei lita øy i Belize. Den befinner seg i Det karibiske hav, om lag 15 kilometer utafor fastlandsbyen Dangriga. Den er eggforma, med en lengde fra nord til sør på rundt 240 meter, og en bredde på om lag 125 meter. Den har ei fastboende befolkning på omtrent 20 personer, og det er også en rekke små turisthytter.
Navnet Tobacco Caye kommer av at det tidligere ble dyrka tobakk der.
Tecámac
Tecámac er en kommune nord i den meksikanske delstaten México. Den befinner seg rundt 40 km nordøst for Mexicos føderale distrikt og utgjør en del av Mexico bys storbyområde, ZMVM. Kommunen hadde 270 574 innbyggere i 2005, og har et areal på 153,41 km². Kommunens administrasjonssentrum er Tecámac de Felipe Villanueva, mens den største byen er Ojo de Agua, hvor rundt 70 % av Tecámacs innbyggere bor.
Navnet Tecámac er nahuatl og betyr «I steinens munn».
Saga (prefektur)
Saga (japansk: 佐賀県 – Saga-ken) er et prefektur på den japanske øya Kyūshū. Hovedstaden er Saga.
Joannes Disma Floriantschitsch de Grienfeld
Joannes Disma Floriantschitsch de Grienfeld (slovenisert som Ivan eller Janez Dizma Florjančič de Grienfeld; født 1. juli 1691 i Ljubljana., død 1757) var en karintisk katolsk prest tilhørende cistercienserordenen, som virket som astronom, matematiker, geograf og kartograf.
Liv og virke
Floriantschitsch de Grienfeld innehadde en rekke viktige kirkelige verv, og var ved sin død 1757 erkedekan av abbediet Stična. I 1744 publiserte han de første kart over Carniola, kalt Ducatus Carnioliae Tabula Chorographica, i skalaen 1:111,000. Han skrev også en bok om gnomonikk og et arbeid om tidsmåling, og bygde sitt eget observatorium. Hans latinske manuskripter som er blitt oppbevart i Slovenias nasjonale universitetsbibliotek i Ljubljana, omfatter mange traktater om astronomi og matematikk, tabeller med instruksjoner, og en teori vedrørende solens bevegelse og til en viss grad månens og planetenes for den gregorianske kalender for Ljubljanameridianen, en håndbok i geometri, skrifter om sirkelens kvadratur, og hans egne observasjoner om sol og måne.
EM i padling 2013
EM i padling 2013 (europamesterskapet i padling) ble arrangert i Montemor-o-Velho i Portugal i 2013.
1. divisjon ishockey for menn 1989/90
1. divisjon ishockey for menn 1989/90 var den 51. sesongen på øverste nivå i norsk ishockey. Dette var siste sesong ligaen hadde med navnet ''1. divisjon før det endret navn til Eliteserien''.
Svahken sijte
Svahken sijte eller Elgå reinbeitedistrikt er en sørsamisk sijte og et reinbeitedistrikt øst for innsjøen Femunden i Engerdal kommune i Innlandet. Det er det sørligste området for samisk reindrift i Norge.
Navnet Svahke er det sørsamiske navnet på fjellet Stor-Svuku.
Sijten dekker et område 1 007 km² og har i underkant av 3 000 rein. Det er seks andelseiere i sijten. Nord for distriktet ligger vinterbeiteområdet for Gåebrien sijte og Saanti sijte; øst for distriktet ligger på svensk side Idre sameby og Ruvhten sijte. Årsrytmen i beitemønsteret i området går øst-vest mellom Femunden og svenskegrensa, med relativt korte trekkavstander. Gutulia og Femundsmarka nasjonalparker ligger innenfor reinbeitedistriktet.
Historie
Den nåværende reindriften i området har bakgrunn i Felleslappelovens etablering av systemet med reinbeitedistrikt i 1880- og 1890-årene; da samisk reindrift som foregikk utenfor de tilviste områdene ble omplassert til distrikter. Tre familier som drev reindrift i Meldal og Kvikne ble omplassert hit i 1897.
Carl von Linné møtte samer i dette området under sin «dalresa» i 1734. På 1770-tallet bodde det tre reindrivende familier i området (Jon Nilsson og Kjersti Mortensdatter, Torkel Thomasson og Maria Jonsdatter, og Nils Andersson Fjällstrøm). På den tiden var det årlige reintrekket utstrakt mellom Femunden på våren, Idre sommerstid og Särna vinterstid.
Daniel Mortenson (1860–1924) bodde og drev reindrift her i store deler av sitt liv.
Språk og skole
Barn fra distriktet har tidligere gått på Åarjel-saemiej skuvle i Snåsa, men har siden 1995 tid fått opplæring i sørsamisk på Elgå skole. Skolen ble nedlagt i 2012 som følge av synkende elevtall.
Fylkeskulturprisvinneren Marja Mortensson er herfra.
VM i bryting 1974
VM i bryting 1974 (verdensmesterskapet i bryting) ble arrangert i Istanbul i Tyrkia og i Katowice i Polen i 1974.
Lydeffekt
En lydeffekt er kunstig fremstilt eller modifisert lyd brukt i radio, film, teater, videospill, musikk e.l.
En lydkulisse er lyder som gjenskaper et miljø. I radioreportasjer kalles dette ofte for kontentum eller miljølyd, men i dramatiserte fortellinger for lyd kalles de altså for lydkulisser. Eksempelvis kan en scene som foregår ute i skogen inneholde bakgrunnslyder, lydeffekter og «hørbare kulisser» som: Lydkulissen er således med på å skape indre forestillinger og mentale bilder i lytterens hode som samsvarer med regissørens intensjoner.
Eliteserien i ishockey for menn 1990/91
Eliteserien i ishockey for menn 1990/91 var det 52. sesongen på øverste nivå i ishockey og den første sesongen med navnet «Eliteserien» på ligaen. LM-90 og Frisk Asker rykket ned til 1. divisjon.
vant sitt 16. norgesmesterskap etter å ha vunnet finalen 3–0 i kamper mot.
Grunnspill
Ligaen startet med 10 lag. Etter 18 serierunder rykket de to nederste lagene ned til 1. divisjon ishockey for menn 1990/91 og måtte spille om plass i neste sesongs Eliteserie.
Tabellen
Etter grunnspillet fortsatte de resterende åtte lagene med ytterligere 14 serierunder for å kåre seriemester og de øvrige sluttspillplassene.
Poengligaen i Eliteserien
Igor Mishukov, Sparta           40  21   61 Kyle McDonough, Viking          31  30   61 Stephen Foyn, Sparta            30  29   59 Ørjan Løvdal, Stjernen          22  36   56 Per Christian Knold, Sparta     27  29   56 Espen Knutsen, Vålerenga        30  24   54 Geir Hoff, Furuset              26  23   49 Rune Gulliksen, Trondheim       27  21   48 Janne Claesson, Sparta          21  27   48 Marius Rath, Vålerenga          20  27   47
Fotografiens Hus
Åpningen av Fotografiens Hus ble markert 28. februar 1999. Tidligere fotograf, politiker og forfatter Jo Benkow sto for den formelle innvielsen.
Huset rommer blant annet lokaler for NFFs sekretariat, styre- og møterom og bibliotek. Fotografiens Hus har også eget fotogalleri og egne nettsider.
Jacob Marley
Jacob Marley er en rollefigur i Charles Dickens' En julefortelling. Han er Ebenezer Scrooges døde partner. Etter sin død må han bære tunge lenker som straff for onde gjerninger han gjorde mens han levde. Han advarer gjerrige Scrooge sju år etter sin død, mot å lide den samme skjebne. Marley var en gjerrig, rik, gammel mann ganske lik Ebenezer Scrooge. Det sies at han var blind, men det er ennå uklart om det er sant. Marley var Scrooge's eneste venn, partner, hjelper og kollega. Beretningen En julefortelling begynner med: "Marley was dead to begin it..." og mye av den første kapitlet handler om ham: "Marley's Ghost.
EM i padling 2014
EM i padling 2014 (europamesterskapet i padling) ble arrangert i Brandenburg i Tyskland i 2014.
Johannes Kollwitz
Johannes Kollwitz (født 3. april 1903 i Magdeburg i Tyskland, død 1. april 1968 i Freiburg im Breisgau) var en tysk katolsk prest og arkeolog innen kristen arkeologi.
Bakgrunn
Kollwitz var sønn av en jernbanefunksjonær. Fra 1921 studerte han katolsk teologi i Paderborn, Freiburg og Breslau. Under studiet utviklet han en utpreget interesse for kristen kunsthistorie.
Prest, arkeolog
Etter sin prestevielse i Paderborn i 1928 arbeidet fader Kollwitz først som sjelesørger i Halle. Ved siden av skrev han under veiledning av Joseph Sauer i Freiburg et doktorarbeid om lipsianoteket fra Brescia, og med dette ble han promovert til doktorgraden i 1930.
For 1932/33 mottok Kollwitz Det tyske arkeologiske institutts reisefond, som muliggjorde forskningsopphold i Italia, Hellas og Tyrkia. Fra 1934 til 1937 arbeidet han dom ansvarlig for Christliche Archäologie (kristen arkeologi) ved Deutsches Archäologisches Institut Rom. På denne tiden bodde han ved Campo Santo Teutonico rett ved Peterskirken. I Roms beskjeftiget fader Kollwitz seg fremfor alt med østromerske plastiske arbeider fra den theodosianiske tid, og forberedte en omfattende studie om dette. Med en del av dette arbeidet habiliterte han seg i 1938 i Freiburg.
Kort etter gav Gerhart Rodenwaldt ham i oppdrag å utvikle em corpus om Ravennas sarkofager. Dette prosjektet beskjeftiget han seg med inntil sin død. Han fikk ikke oppleve at det ble tilrettelagt for trykking. Utgivelsen ble ferdigstilt av Helga Herdejürgen.
Etter sin hjemvenden til Tyskland hadde Kollwitz ingen fremgang med sine forsøk med å ble antatt som dosent ved et tysk universitet. Er arbeidet som sjelesørger, først i Halle, fra 1939 ved slottskirken i Meinberg, hvor han forble til slutten av andre verdenskrig.
I 1946 fikk fader Kollwitz et professorat i kirkehistorie, patrologi og kristelig arkeologi bed det biskoppelige akademi i Paderborn. I 1950 veklet han over til lærestolen for patrologi og kristelig arkeologi ved universitetet i Freiburg. Fra er foretok han flere reiser til middelhavslandene.
Fra 1952 var han utgravningsleder i Resafa (Sergioupolis) i Syria.
I 1958 ble han medlem av Heidelberger Akademie der Wissenschaften. Fra 1965 var han representant for kristelig arkeologi i sentralledelsen av Deutsches Archäologisches Institut, som han hadde vært medlem av siden 1953.
Hanna Solaas
Hanna Birgitte Larsdatter Solaas (født 3. januar 1818 i Levanger, død 21. januar 1893) var en norsk pleiehjemsbestyrer og forfatter. I sin samtid ble hun kjent gjennom den såkalte Solaas-saken, en konflikt om hennes medlemskap i den katolske kirke.
Familie
Hanna Solaas var datter av Berit Hansdatter fra Håvevaldet i Skogn og lærer og klokker Lars Haagensen Elgesæther. Hun ble 20. april 1841 gift i Loppa med bokbinder Ole Ellingsen Solaas.
Liv og virke
Hanna bosatte seg i Loppa i Finnmark i 1836, og der traff hun Ole Ellingsen Solaas, som hun giftet seg med. Noen år senere reiste hun til Christiania, hvor hun ble bestyrerinne for et fosterhjem for fattige og forsømte småbarn. I 1857 ble hun av den katolske sognepresten Jean Claude Lichtlé opptatt i den katolske kirke. Dette dannet utgangspunktet for den såkalte Solaas-saken
Solaas-saken
Sogneprest Lichtlé var i henhold til Dissenterloven pålagt å protokollføre alle opptatte medlemmer i kirken. Hanna Solaas risikerte å miste jobben dersom det ble kjent at hun var blitt katolikk. Et styremedlem for fosterhjemmet merket seg at hun hadde begynt å holde andakt for hjemmets barn på en måte han oppfattet som katolsk. Solaas' navn var utelatt i medlemsfortegnelsen Lichtlé sendte til myndighetene i 1858, og da han ble spurt om hun var medlem i kirken, hadde presten nektet å svare. Kort tid senere innrømmet Solaas at hun var katolikk, og i april 1858 ble hun oppsagt fra sin stilling. Lichtlé ble dømt til å betale en bot, og saken var en stor belastning for den katolske kirke i Norge.
Levanger og Stockholm
Hanna Solaas vendte tilbake til Levanger i 1858, hvor hun også tok imot barn til pleie. I 1866 flyttet hun virksomheten til Lille Olavs løkke, der stiftelsen ble bestående av hovedhus og uthus. Der kunne hun ha opptil 30 barn i pleie.
I 1870-årene forfattet hun flere småskrifter som hun solgte til «bedste for de fattige, syge, små børn og krøblinger i pleiestiftelsen i St. Olavs løkke i Levanger».
Løkkebygningen ble etter Hanna Solaas' død flyttet til Levanger sentrum. Den er blitt kalt Katolikkergården. Hanna Solaas' veg på Levanger har navn etter henne.
Zeppelinknute
Zeppelinknute er en måte å skjøte to tau. Den er meget pålitelig, stabil, og veldig lett å løsne etter belastning.
Zeppelinknute har ikke en ABOK nummer (var ukjent da "The Ashley Book of Knots" ble skrevet) men knuten ABOK#582 ligner veldig; Hadde endene til zeppelinknute blitt fortsettelsen av hverandre (om den var slått i bukt) ville den blitt ABOK#582. I lys av hva man vet om påliteligheten til Zeppelin kan man gjette at en slippet versjon av ABOK#582 kan brukes som en utmerket knute for å ta vare på svake eller slitte punkter i tauet men Førerløkke som er like god til slikt bruk og i tillegg mye enklere å slå på bukt er å foretrekke.
Utforming
Det er viktig å sjekke/kontrollere at knuten blir punkt-symmetrisk, ikke speil-symmetrisk slik at langpartene forlater knuten hhv. over og under side. den speilsymmetriske versjonen (ABoK#1425A eng. ) er også sterk men vanskeligere å løsne etter relativt lite last. En annen måte å uttrykke dette er å sikre at de to tampene former hver sin burknop med hver sin S eller Z retning (eng. chiralty) for deretter å bli vevd inn i hverandre.
To praktiske metoder egnet for å kunne knute to tamper i hånd uten å titte (f.eks. i mørket, eller i blinde) er vist i disse videoer.
Slippet
Med begge tampene slippet gjennom knuten og med stoppeknuter på tampene den dobbeltslippede Zeppelinknute er både mindre sannsynlig å ryke (langpartens første tørn har 4 tautykkelser på innsiden fremfor 2, dvs har større tørn radius, dermed mindre spenning der) og er mindre sannsynlig å løsne av at tampene blir sugd inn ved høy belastning (pga stoppeknuter og lås).
Sibun
Sibun, eller Xibun, er ei elv som renner gjennom de sentrale delene av Belize. Den starter i Mayafjella i en høyde av om lag 800 meter over havet, hvor den har navnet Caves Branch-elva. Deretter renner den gjennom et flatt karstlandskap hvor det dyrkes sitrusfrukter og kakao, og hvor den er omgitt av en rekke mindre mayaruiner. Den går gjennom landsbyen Freetown Sibun, før den renner ut i Det karibiske hav sør for Belize City.
Okinawa (prefektur)
Okinawa (japansk: 沖縄県 – Okinawa-ken) er et prefektur i Japan som består av flere små øyer som samlet kalles Ryukyuøyene. Hovedstaden er Naha og ligger på øya Okinawa.
Nordisk mesterskap i troppsgymnastikk for junior 2006
Nordisk mesterskap i troppsgymnastikk for junior 2006 ble arrangert 8. april 2006, i Roskilde i Danmark. Dette mesterskapet var for klubblag, ikke for landslag.
Stjørdal Atletklubb
Stjørdal Atletklubb ble stiftet 21. mars 2012 som et idrettslag med spesialisering både i Taekwondo og Styrkeløft. Klubben er tilsluttet Norges Kampsportforbund, Norges Idrettsforbund og tilhører World Taekwondo (WT) og World Karate Federation (WKF)
I 2017 utvidet Stjørdal Atletklubb den idrettslige virksomheten ved å starte opp egne grupper for Karate og Tai Chi (Makotokai).
Klubben har i 2017 ca. 110 aktive medlemmer og hadde faste treningslokaler i Stjørdal Samfunnshus frem til våren 2020
Stjørdal Atletklubb tok over Stjørdals-blink fotball sine gamle lokaler ved Sandskogan Stadion og Stokkan Ungdomsskole sommeren 2020.
Stjørdal Atletklubb har blitt tildelt flere store arrangementer blant annet Midt-Norske mesterskap, Norgescup, Norgesmesterskap og i 2015 Nordisk mesterskap.
Meritter
2013
2014 2015 2016 2017
Tear Me Apart
Tear Me Apart er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1976. Singelen kom på 25.-plass i Australia og 27.-plass i Storbritannia. Sangen ble også gitt ut på albumet Aggro-Phobia i 1977. Senere samme år ble sangen spilt inn live i Japan og gitt ut på albumet Live And Kickin'. Hun spilte den inn igjen i studio i 1996 og ga den ut på albumet What Goes Around - Greatest & Latest.
Carl Johan Adlercreutz
Carl Johan Adlercreutz (født 27. april 1757 på Kiala gård i Nyland i Finland, død 21. august 1815) var en svensk-finsk greve, general og statsråd.
Bakgrunn
Carl Johan Adlercreutz' foreldre var kornetten Thomas Adlercreutz og hans hustru Hedvig Katarina Bartels.
Militær
Under finskekrigen førte han kommando over en brigade, ble generaladjutant i april 1808 og spilte en avgjørende rolle i slaget ved Siikajoki samme måned. Ni dager senere deltok han da russerne ble beseiret i slaget ved Revolax. For sin innsats ble han utnevnt til generalmajor og ridder av Sverdordenens store kors.
Adlercreutz vant deretter flere slag i krigen og gjorde en god figur ved de svenske nederlagene i slagene ved Oravais og Idensalmi.
I mars 1809 begav Adlercreutz seg til Stockholm, der misnøyen med kong Gustav IV Adolf var stor, men krigsveteranen Adlercreutz fikk stor hyllest av alle samfunnsklasser. Da kongen bestemte seg for å ta kommando over den sørlige armeen, begav Adlercreutz seg til Slottet sammen med seks andre fremtredende personer og fremholdt for kongen at:
Kongen ble så arrestert og ble i mai samme år landsforvist. Til ny konge ble valgt Karl XIII. I 1810 ble Adlercreutz statsråd og general. Adlercreutz ble rikt belønnet for sin viktige innsats for Sverige. Blant annet fikk han og hans familie disponere Läckö slott i 60 år, han ble utnevnt til greve, og i 1811 ble han utnevnt til ridder av Serafimerordenen.
Som sjef for de alliertes generalstab for nordarméen deltok han i slaget ved Leipzig mot franske styrker under Napoléon Bonaparte i 1813 og året etter i invasjonen i Norge som førte til personalunionen mellom landene. Adlercreutz døde 21. august 1815 etter kort sykdom.
I Johan Ludvig Runebergs store epos Fänrik Ståls sägner nevnes han først i diktet «Adlercreutz», men også i andre dikt, som «Veteranen», «Fältmarskalken», «Döbeln vid Jutas», «Fänrikens marknadsminne», «von Törne», «Munter» og «Wilhelm von Schwerin».
Benjamin Georg Sporon
Han gav også ut den første danske synonymikk Enstydige danske Ords Bemærkelse, oplyst ved Betragtninger og Exempler i 1780.
Jorunn Drageset
Drageset er også professor i sykepleievitenskap ved Universitetet i Bergen.
Patrologi
Patrologi er studiene av kirkefedrenes skrifter og teologi.
Beskrivelse, avgrensning
Patrologien er et fagfelt som særlig er å finne i katolsk teologisk sammenheng. Den relevante periode er ansett å løpe fra slutten av nytestamentlig tid eller fra slutten av apostolisk tid (ca år 100) til enten år 451 (konsilet i Khalkedon) eller til Det andre konsil i Nikea i 787.
Studiet er beslektet med patristikken, men det dreier seg ikke om en preferanse i betegnelsen.
Patrologien konsenterer seg mer fokusert om kirkefedrenes (katolske, ortodokse) teologi. Patristikken favner alle teologiske skrifter fra den aktuelle tidsperiode, og dermed også skrifter som uttrykker heretiske lærer, og med ikke-personlige teksttlige vitnesbyrd som aktstykker fra konsiler og synoder og litugiske tekster.
Nøkkelpersoner
Blant de personer som danner basis for patrologien (det vil si særlig prominent tidlige kirkefedre) er:
Paul Enock
Paul Alan Enock (født 9. juli 1934 i Sydney, død 24. februar 2013 i Langley), var en australskfødt canadisk skøyteløper som representerte Canada under Vinter-OL 1968 i Grenoble. Han hadde tidligere konkurrert i sykling og deltok blant annet i sykling under Samveldelekene 1958 i Cardiff, Wales.
Internasjonale mesterskap
Allround-VM på skøyter deltatt fire ganger.
Gullskoen
Gullskoen er en årlig utmerkelse som deles ut til aktører innen danseband-sjangeren.
Prisen deles ut i følgende kategorier:
Tidligere priskategorier:
Alastair Sim
Alastair George Bell Sim (født 9. oktober 1900 i Edinburgh i Skottland, død 19. august 1976 i London i England) var en britisk skuespiller og medlem av Order of the British Empire. Han spilte i en rekke klassiske britiske filmer. Han er blant annet kjent for sin rolle som Ebenezer Scrooge i filmen Scrooge, en filmatisering av Charles Dickens' En julefortelling. Han var gift med Naomi Plaskitt.
EM i padling 2016
EM i padling 2016 (europamesterskapet i padling) ble arrangert i Moskva i Russland i 2016.
Frithjof Hjalmar Reppen
thumb|Frithjof Reppen ble kjent for sine to funksjonalistiske boligblokker i [[Professor Dahls gate (Oslo)|Professor Dahls gate 31–33 på Majorstuen fra 1930]] Frithjof Hjalmar Reppen (født 1. november 1893 i Istanbul, død 5. april 1945 ved Wien) var en norsk arkitekt og motstandsmann.
Bakgrunn
Frithjof Hjalmar Reppen var sønn av skipsmegler og senere konsul Theodor Richard Reppen (1863–1931) og Sofie Regine Johansen (1863–1940). Faren og farfaren Carl Johan Reppen (1823–1904) drev skipsmeglerforretning i Konstantinopel. Etter examen artium ved Deutsche Oberrealschule i Konstantinopel 1913, studerte han ved den tekniske høyskolen i Darmstadt 1913–1917 og ved Norges tekniske høgskole i Trondheim 1917–1919.
Motstandsarbeid
Under den andre verdenskrig hadde han spredt illegale aviser som Jøssingposten og ble arrestert i 1941. Etter å ha sittet i fengsel på Grini fangeleir fra 1941 til 1943 ble han sendt til fangeleirer i Tyskland. Han endte livet under en fangemarsj ved Wien.
Kristen Weierholt
Kristen Weierholt (født 10. november 1902 i Austre Moland, død 12. mai 1973) var en norsk klassisk filolog og pedagog.
Weierholt var sønn av bonden Ivar Weierholt og Ellen Eilertsen. Weierholt tok examen artium ved Kongsgård skole i Stavanger i 1924. Han tok språklig-historisk embetseksamen i 1931 med gresk hovedfag og latin og norsk bifag. Fra 1929 til 1934 var han bestyrer ved Misjonsskolen i Stavanger, og fra 1934 til 1939 lektor ved Voss landsgymnas. Fra 1939 var han lektor ved Stavanger katedralskole.
Weierholts hovedoppgave handlet om «En grammatisk undersøkelse av sproget i 2. Makkabeerbok». I 1963 og 1965 utga han to arbeider om språket hos Johannes Malalas, som levde på 500-tallet e.Kr. Dette var et resultat av stipender fra Norges almenvitenskapelige forskningsråd, som ga Weierholt anledning til å besøke utenlandske biblioteker. Han utga flere lærebøker i latin og gammelgresk.
Reidun Ursin
Reidun Ursin (født 25. oktober 1933, død 1. mai 2022) var en norsk søvnforsker og professor ved Universitetet i Bergen (UiB).
Sonchia
Sonchia er en slekt av biller som tilhører familiegruppen bladbiller (Chrysomelidae). Det er kjent én art.
Utseende
En middelsstor, litt bred, blank, rødoransje og svart bladbille. Hodet er rødoransje, pronotum rødoransje med to svarte flekker, dekkvingene svarte med to par store, oransje flekker. Hos hunnene er gjerne bakkroppen sterkt oppsvulmet.
Levevis
Både larvene og de voksne (imago) er planteetere, ofte på busker og trær. De vingeløse artene er gjerne nattaktive, de vingede er aktive om dagen. Denne slekten finnes ofte på planter i slirekneslekten (Polygonum) og bringebærslekten (Rubus).
Utbredelse
Slekten er utbredt i det sørlige Afrika.
Sugekarper
Sugekarper er en familie av karpefisker.
Munnen sitter på undersiden av hodet og har tykke lepper. De kan skilles fra andre karpefisker på at svelgtennene sitter i en enkelt rad på hver side og på at svelgbeina har en mer opprinnelig form. Arter som lever i stri strøm har en langstrakt kropp, mens de som lever i roligere vann har høy rygg. De blir som regel ikke lengre enn 60 cm, men noen arter blir rundt 1 m.
Sugekarpene er rene ferskvannsfisker. De er hovedsakelig utbredt i Nord-Amerika, men flaggermusfisken er østasiatisk, og Catostomus catostomus finnes på begge sidene av Beringstredet.
Den systematiske posisjonen til sugekarpene er omstridt. Noen mener at de er søstergruppen til smerlingene (Cobitoidei), mens andre mener at de er søstergruppen til alle andre karpefisker. Morfologiske data antyder at de kan være søstergruppen til algeeterne.
Half Moon Caye
Half Moon Caye er ei øy nord i Belize. Den befinner seg øst for øya Long Caye i Det karibiske hav. Half Moon Caye har hatt status som naturminne siden 1982.
Ullern gård
Ullern gård var en storgård i Oslo, som har gitt navn til dagens strøk og bydel Ullern. Gårdsnavnet kommer av norrønt Ullarin, sammensatt av genitivsformen av gudenavnet Ullr og vin, naturlig eng. Gården, som ble trolig ryddet i romersk jernalder (ca. år 0-400), tilhørte Nonneseter kloster i middelalderen, og fra 1357 ble en del eid av Hovedøya kloster. Etter reformasjonen i 1537 tilhørte én del kronen, mens den andre var kannikegods. I 1663 ble gården solgt til Morten Lauritssøn Ugle. Peder Nilssøn Leuch fikk samlet gården i 1674, og den forble udelt til 1740 da den ble igjen delt, denne gang i Øvre Ullern (gnr. 28/448, tidligere gnr. 28/1) som lå ved Åsjordet, og Nedre Ullern (gnr. 28/5) som lå rett øst for Ullern kirke. Øvre Ullern hadde en lang rekke eiere, blant andre Peder Anker og Robert Gonsalvo Major, frem til Herman Severin Løvenskiold kjøpte Øvre Ullern i 1866 og Nedre Ullern i 1878. Øvre Ullern var så eid av hans etterkommere frem til gården ble utparsellert etter første verdenskrig, særlig fra 1930-tallet, mens Nedre Ullern ble overtatt av hans datter Caroline Løvenskiold og hennes mann Frits Kiær i 1887. Kiær solgte Nedre Ullern i 1930, og eiendommen ble utparsellert og bygningene revet en gang under andre verdenskrig.
Øvre Ullern ble solgt til Selvaagbygg AS midt på 1970 tallet og hele området utbygget vesentlig med boligblokker i årene 1978-84. Selvaag beholdt en 4,84 mål stor tomt (28/1081) med våningshus, drengestue og stabbur, samt et springvannfundament. Resten av gårdens bygninger ble revet. Våren 1988 ble både hovedhuset og drengestuen på Øvre Ullern totalskadet i en brann, slik at det nå bare står ruiner igjen. Stabburet ble derimot reddet og står den dag i dag. I 2016 solgte Selvaag Eiendom AS den 4,8 mål store tomten (Ullern allé 79) til Generallunden Boligsameie. I juni 2018 ble en dukkestue i sveitserstil fra 1887, som hadde blitt flyttet fra gården til en have i Hoffsjef Løvenskioldsvei, flyttet tilbake og gjenreist der den tidligere hadde stått.
Sheikh Zayed Road
Sjekke Zaid Road, eller E 11 (på arabisk: شارع ﺇ ١١) er en motorvei i de Forente Arabiske Emirater (UAE). Det er den lengste veien i Emiratene og strekker seg fra Al-Silah i Abu Dhabi til Ras al-Khaimah-emiratet. Den går omtrent parallelt med kystlinjen i Emiratene langs kysten av den persiske Gulf. Veien utgjør hovedpulsåren i noen de største byene i Emiratene hvor der det får ulike navn — Sheikh Maktoum Road i Abu Dhabi, Sheikh Zayed Road i Dubai, Sheikh Muhammad bin Salem Road i Ras al-Khaimah.
Dubai-Abu Dhabi Highway
Dubai-Abu Dhabi Highway (E 11) forbinder de to største byene i De forente arabiske emirater, Abu Dhabi og Dubai. Prosjektet ble foreslått av sjeikene i Abu Dhabi og Dubai til Sheikh Zayed i 1971, og prosjektet ble godkjent og byggingen begynte. Motorveien ble fullført i 1980. Motorveien starter nærheten Maqta Bridge i Abu Dhabi, og ender i Sheikh Zayed Road i Dubai.
Sheikh Zayed Road
I Dubai er E 11 er kjent som "Sheikh Zayed Road" (på arabisk: شارع الشيخ زايد). Denne veien er hovedpulsåren i byen. Motorveien går parallelt med kystlinjen fra Trade Centre Roundabout til Abu Dhabis grense i Jebel Ali-området.
Veien var tidligere kjent som Defence Road. Mellom 1993 og 1998, ble 30 km av veien utvidet. Sammen med denne forbedringen ble navnet endret til Sheikh Maktoum bin Rashid Al Maktoum, som på den tiden var president i Dubai, nå har veien navn etter en annen president i De forente arabiske emirater, Sheikh Zayed bin Sultan Al Nahyan.
På Sheikh Zayed Road ligger de fleste av Dubais skyskrapere, inkludert Emirates Towers. Langs veien ligger også andre nye utbygginger, for eksempel Palm Jumeirah og Dubai Marina. Under veien går Red Line på  Dubais Metro. De fleste av Dubais gater har sju til åtte kjørefelter i hver retning.
Kunståret 1675
Kunståret 1675 er en oversikt over blant annet utgravninger, fødte og avdøde personer med tilknytning til kunst i 1675.
Avtalen om Storbritannias uttreden av EU
Avtalen om Storbritannias uttreden av EU (EU-UK Withdrawal Agreement) ble inngått 17. oktober 2019 mellom Den europeiske union og Storbritannia. Avtalen regulerer Storbritannias uttreden av EU og Euratom i samsvar med TEU Artikkel 50 og trådte i kraft 1. februar 2020. EU ble dermed et tredjeland til EU.
Avtalen består av to hoveddokumenter:
Uttredelsesavtalen medførte at Storbritannia opprettholdt rettighetene som EU-medlem i en overgangsperiode til og med 31. desember 2020, bortsett fra deltakelse i EUs organer. Protokollen om Irland og Nord-Irland trer i kraft ved utløpet av overgangsperioden, og dermed 1. januar 2021.
Dobbel fiskeknute
Dobbel fiskeknute er en meget god måte å skjøte to tau på. Den består av to dobbeltknuter (eller burknop med turn) rundt langparten på det andre tauet.
Bruk
Denne knuten brukes hovedsakelig for å skjøte to lengder. Hvis materialet er veldig glatt kan det anbefales å benytte Trippel fiskeknute (samme knute, men med burknopp med to turn).
Cristhybolasius
Utseende
En nokså liten, lysbrun trebukk. Antennene er tynne og litt lengre enn kroppen. Pronotum har rundede sider med en liten pigg på hver sidekant og et par opphøæyde knøler midt på. Dekkvingene har et par avlange knøler ved roten.
Dobbel fiskeknute
Bruk
En annen bruk er å benytte den som en slags justerbar løkke; De to endene av løkken knytes med denne, når knuten er strammet og burknoppene er tett ved hverandre er løkken maksimalt bred. Når burknoppene er dratt fra hverandre er løkken mindre bred.
En tredje bruk er å sikre tampen på langparten.
Cristhybolasius
Levevis
Larvene inne i små greiner og kvister.
Utbredelse
Arten lever i Queensland.
Systematisk inndeling
Arten blir noen ganger plassert i slekten Oricopis.
Manuel Agustín
Manuel Agustín (født 12. april 1912, død 24. mars 1997) var en spansk landhockeyspiller.
Han representerte Spania under Sommer-OL 1948 i London, hvor laget hans ble utslått i gruppespillet.
Ambergris Stadium
Ambergris Stadium er et idrettsstadion i San Pedro på øya Ambergris Caye i Belize. Etter en renovering som starter i 2015, vil arenaen ha sitteplasser til om lag 800 tilskuere.
Make Me Smile (Come Up And See Me)
«Make Me Smile (Come Up And See Me)» er en sang skrevet av Steve Harley som ble spilt inn og gitt ut på albumet The Best Years of Our Lives med Steve Harley & Cockney Rebel i 1975. Sangen ble gitt ut på singel senere samme år.
Suzi Quatro spilte inn sangen og ga den ut på singel i 1976. Sangen ble også gitt ut på albumet Aggro-Phobia i 1977. Senere samme år ble sangen spilt inn live i Japan og gitt ut på albumet Live And Kickin'.
The
The kan referere til:
Tor Petter Ekroll
Ekroll har tidligere jobbet som flyger og offiser i Forsvaret.